**ОТЧЕТ**

**за**

**дейността на НЧ „Трезвеност-1924”**

**с. Росица през 2023 г.**

Както е заложено в Устава на читалището, дейността му през 2023 г. бе културно-просветна с акцент върху възстановяване и съхраняване на местните традиции и обичаи. Предвид етническото разнообразие на населението, читалището работи за неговото единство и толерантност. Както през предходните години, така и през 2022 г. читалището се запази като обществена институция, реализираща културната идентичност на село Росица.

 През изминалата 2023 г. читалището организира всички празници по културния календар като на 21.01.2023 г. се чества Бабин ден, на 03.03.2023 г. се поднасяха цветя на паметника на загиналите във войните. На 8 март жените в селото тържествено отпразнуваха своя празник, а Първа пролет 22.03.2023 г. На 05.08.2022 г. е организиран и честван летния празник на с. Росица, а на 2 октомври е отбелязан Денят на пенсионера. Последната извършена пререгистрация на читалището е от 16.01.2023 г. Читалищното настоятелство и проверителната комисия на НЧ „Трезвеност-1924” си остават в същия състав:

1. **Настоятелство**
* Галина Калоянова Ангелова – Председател;
* Милко Василев Грънчаров – член;
* Весела Пенева Стойкова – член;
* Емануил Александров Манолов – член;
* Ваня Георгиева Йорданова – член.
1. **Проверителна комисия**
* Младен Зафиров Марков– Председател;
* Минка Янкова Неделчева – член;
* Енвер Салимов Асанов – член.

 В съответствие с Устава, Годишната програма за развитие, Закона за народните читалища и заложените цели основните насоки в работата на читалището бяха свързани със запазване неговия авторитет и с надграждане на културната и духовна дейност. Приоритетните цели са поддържането на общодостъпна библиотека, привличане на повече членове и насърчаване на четенето от малкото млади хора сред населението, както и подобряване на материалната база в рамките на предоставената държавна субсидия и собствените финанси. През годината не са установени нарушения за стопанисване на читалищното имущество. Води се необходимата инвентарна книга, извършват се проверки. Главния проблем пред читалището, който е породен от външната среда, е отрицателният прираст на населението и обезлюдяването на селото. Но доколкото е възможно всеки член на ръководството и член на читалището работи по приобщаване и привличане на нови членове чрез обогатяване и развитие на библиотечната колекция. През отчетния период библиотеката на читалището е разполагала с 3950 бр. библиотечни единици, при брой читатели 30 души.